

# ТР Хөкүмәте йортында “Татспиртпром” ААҖ Директорлар советының чираттагы утырышы узды

*21.05.2015*


Татарстан Республикасы Премьер-министры Илдар Халиков бүген “Татспиртпром” ААҖ Директорлар советының чираттагы утырышын уздырды.

Бу чара ТР Хөкүмәте йортында узды.


Көн үзәгендәге төп мәсьәләләр – “Татспиртпром” ААҖнең 2014 елдагы һәм 2015 елның 1 кварталындагы финанс-хуҗалык эшчәнлеге нәтиҗәләре хакында, 2014 ел нәтиҗәләре буенча дивидендлар күләме буенча тәкъдимнәр, 2015-2016 елларга “Татспиртпром” ААҖ Директорлар советына һәм ревизия комиссиясенә кандидатлар турында.


Директорлар советы финанслар директоры Каюмованың 2014 елда һәм 2015 елның 1 кварталында финанс-хуҗалык эшчәнлеге нәтиҗәләре турындагы докладын тыңлады.


2014 елда “Татспиртпром” ААҖ 7 904 декалитр алкоголь продукциясе җитештергән.

2014 елда филиаллар һәм “Алкоторг” ҖЧҖ аша сатылган алкоголь продукциясенең гомуми күләме 7 674 мең декалитр тәшкил иткән.

Чиста табыш 2014 елда 1 152 млн. сум тәшкил иткән. Татарстан Республикасының консолидацияләнгән бюджетына 2014 ел өчен 6 375 млн. сум кергән.


2015 елның 1 кварталында “Татспиртпром” ААҖ 1 323 мең декалитр алкоголь продукциясе җитештергән.

2015 елның 1 кварталында филиаллар һәм “Алкоторг” ҖЧҖ аша сатылган алкоголь продукциясенең гомуми күләме 1 528 мең декалитр тәшкил иткән.

Татарстан Республикасының консолидацияләнгән бюджетына 2015 елның 1 кварталында 1 392 млн. сум кергән.


Директорлар советы 2014 ел нәтиҗәләре буенча дивидендлар түләү турында карар кабул итүне тәкдим итте.


*“Татспиртпром” ААҖ матбугат хезмәте*
ТР Хөкүмәте йортында “Татспиртпром” ААҖ Директорлар советының чираттагы утырышы узды